stanford-oval/wikipedia huggingface dataset:
אניטה זרנוביצקי
ביוגרפיה > 1970 > מדליית ארד באליפות אירופה

באליפות אירופה בשחייה שנערכה בברצלונה, ספרד בשנת 1970 זכתה זרנוביצקי במדליית ארד במשחה שליחות 4x100 מטר חופשי בשיא שוודיה חדש של 4:07.4 דקות, אחרי מזרח גרמניה שקבעה שיא עולם חדש של 4:00.8 דקות והונגריה (4:02.7 דקות). נוסף לכך, היא סיימה במקום 10 במשחה ל-200 מטר מעורב אישי בשיא שוודיה חדש של 2:36.0 דקות ובמקום 12 במשחה ל-400 מטר מעורב אישי בשיא שוודיה חדש נוסף של 5:28.4 דקות.
ביוגרפיה > 1972 > מקום שישי באולימפיאדה

באולימפיאדת מינכן (1972) סיימה זרנוביצקי במקום שישי במשחה שליחות 4x100 מטר חופשי בתוצאה של 4:02.69 דקות, כשחיינית ראשונה היא שחתה את המשחה בתוצאה של 1:01.16 דקות ובמקום שמיני במשחה שליחות 4x100 מטר מעורב בתוצאה של 4:32.59 דקות, כשחיינית אחרונה היא שחתה ב"זינוק שליחות" תוצאה של 59.85 שניות, בשלב המוקדמות היא שחתה בתוצאה של 59.70 שניות והובילה את נבחרתה לתוצאה של 4:31.88 דקות. נוסף לכך, היא סיימה במקום 13 במשחה ל-200 מטר מעורב אישי בתוצאה של 2:29.08 דקות ובמקום 12 במשחה ל-400 מטר מעורב אישי בתוצאה של 5:15.05 דקות.
ביוגרפיה > 1973 > כוכבת המכביה

בתחרויות השחייה של המכביה התשיעית שנערכו ביולי 1973 זכתה זרנוביצקי ב-8 מדליות, מהן 7 זהב ו-1 כסף, מספר מדליות הזהב הרב ביותר שזכה בו ספורטאי כלשהו במכביה אחת. מדליות זהב, במשחה ל-100 מטר חופשי בשיא מכביה חדש של 1:02.9 דקות, במשחה ל-200 מטר חופשי בתוצאה של 2:14.1 דקות, במשחה ל-400 מטר חופשי בשיא מכביה חדש של 4:39.3 דקות, במשחה ל-100 מטר גב בשיא מכביה חדש של 1:12.6 דקות, במשחה ל-200 מטר גב בשיא מכביה חדש של 2:35.8 דקות, במשחה ל-200 מטר מעורב אישי בשיא מכביה חדש של 2:32.6 דקות ובמשחה ל-400 מטר מעורב אישי בשיא מכביה חדש של 5:19.3 דקות. מדליית כסף, במשחה ל-800 מטר חופשי בתוצאה של 9:50.7 דקות
ביוגרפיה > 1973 > מקום 12 באליפות העולם

באליפות העולם שנערכה בבלגרד יוגוסלביה בספטמבר אותה שנה סיימה זרנוביצקי פעמיים במקום 12, במשחה ל-200 מטר מעורב אישי בתוצאה של 2:30.48 דקות ובמשחה ל-400 מטר מעורב אישי בתוצאה של 5:15.18 דקות.
הערות שוליים

↑  משה לרר, סוף סוף שיא ישראלי בבריכה, מעריב, 15 ביולי 1973
↑  משה לרר, "תאומי הזהב" משוודיה, מעריב, 15 ביולי 1973
↑  שמואל טל (עיתונאי), אניטה הקטנה - גדולה בבריכה, דבר, 11 ביולי 1973
↑  שמואל טל (עיתונאי), יום של זהב לארצות הברית, דבר, 12 ביולי 1973
↑  שמואל טל (עיתונאי), אתמול במכביה, דבר, 12 ביולי 1973
↑  שמואל טל (עיתונאי), החמישית של אניטה והראשונה של ברנט, דבר, 13 ביולי 1973
↑  שמואל טל (עיתונאי), אניטה לקראת הישג ללא תקדים: 8 מדליות זהב, דבר, 15 ביולי 1973
↑  שמואל טל (עיתונאי), מדליית זהב ראשונה לישראל - "רק" כסף לאניטה, דבר, 16 ביולי 1973
אשדודית באליטה

"אשדודית באליטה" הוא סינגל של הזמרת הישראלית יובל דיין, שיצא לאור ב-16 ביוני 2022, כסינגל שלא מתוך אלבום, על ידי חברת התקליטים הליקון ארומה מיוזיק.
רקע וכתיבה

יובל דיין כתבה את השיר יחד עם רביד פלוטניק והלחינה אותו יחד עם ישי סוויסה. בשיר מספרת דיין על חייה, ועל הדרך שעברה מילדותה באשדוד אל האליטה המוזיקלית של ישראל.
ביקורת

מבקר המוזיקה יוסי חרסונסקי סקר את השיר בחיוב והעניק לו ארבעה כוכבי זהב מתוך חמישה.
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  ישראל | מדיה פורסט ישראל | 4 |  |
הערות שוליים

↑  אשדודית באליטה, יוסי חרסונסקי, באתר יוסמיוסיק, ‏16 ביוני 2022
↑  מדיה פורסט, ‏19 ביוני 2022
בהלה בצוק השחור

| --- | --- |
כרזת הסרט
כרזת הסרט
 מבוסס על:  סיפור של הווארד ברסלין
 בימוי:  ג'ון סטרג'ס 
 הופק בידי:  דור שארי 
 תסריט:  דון מקווייר, מילארד קאופמן
 עריכה:  ניואל קימלין
 שחקנים ראשיים:  ספנסר טרייסי רוברט ראיין
 מוזיקה:  אנדרה פרווין 
 צילום:  ויליאם מלור 
 מדינה:  ארצות הברית 
 חברת הפקה:  מטרו גולדווין מאייר 
 חברה מפיצה:  מטרו גולדווין מאייר
 שיטת הפצה:  וידאו על פי דרישה 
 הקרנת בכורה:  17 בינואר 1955
 משך הקרנה:  81 דק' 
 שפת הסרט:  אנגלית 
 סוגה:  סרט בלשי, סרט המבוסס על יצירה ספרותית, סרט דרמה, סרט פשע 
 תקציב:  1,288,000 דולר
 הכנסות:  3,788,000 דולר
 הכנסות באתר מוג'ו:   baddayatblackrock
 פרסים:  מועצת ביקורת הקולנוע האמריקנית: עשרת הסרטים הטובים ביותר 
 דף הסרט ב־IMDb
 
ספנסר טרייסי וג'ון אריקסון ב"בהלה בצוק השחור"
בהלה בצוק השחור (באנגלית: Bad Day at Black Rock) הוא סרט פשע, מותחן ומערבון אמריקאי משנת 1955, עם ספנסר טרייסי ורוברט ראיין בתפקידים הראשיים.
הבמאי הוא ג'ון סטרג'ס שביים גם את דו-קרב באו. קיי. קוראל, שבעת המופלאים והבריחה הגדולה.
התסריט מבוסס על הסיפור הקצר "Bad Time at Honda" של הווארד ברסלין שהתפרסם בכתב העת "The American Magazine" והוא מתאר את הגזענות כלפי התושבים היפנים בארצות הברית בתקופת מלחמת העולם השנייה.
בשנת 2018 נבחר הסרט לשימור בארכיון הסרטים הלאומי של ארצות הברית שבספריית הקונגרס "על חשיבותו מבחינה תרבותית, היסטורית ואסתטית".
תקציר העלילה

הצוק השחור הוא יישוב קטן של כמה בניינים במדבר אריזונה. אמנם רכבת עוברת שם, אבל ברוב הזמן אינה עוצרת כי אין נוסעים לשם.
יום אחד נעצרת הרכבת, ומתוכה יוצא ג'ון מקרידי (ספנסר טרייסי) בעל יד משותקת. הוא מיד נתקל בעוינות מצד אנשי המקום, החוששים מבואו של אדם זר. בראש החוששים נמצא רינו סמית' (רוברט ראיין), בעל תחנת דלק ומוסך, שלפקודתו ניצבים הקטור (לי מרווין), קולי (ארנסט בורגנין) ופקיד המלון המקומי, פיט (ג'ון אריקסון), אשר מסרב בתחילה להשכיר לו חדר, לאחר שמקרידי שואל על אדם ממוצא יפני בשם קמוקו שהיה בעל חווה בקרבת מקום.
סמית' מודיע לו, כי קמוקו נכלא במחנה ריכוז לאזרחים יפנים, ומאז לא שמעו ממנו.
מקרידי הולך לשריף טים הורן (דין ג'אגר), אך הוא שתוי ואינו מוכן לספק מידע בקשר לקמוקו. גם מקרידי ירא מסמית', ומרגיש שמסתירים ממנו מידע. הוא שוכר ג'יפ מ-ליז (אן פרנסיס), אחותו של פיט, שמועסקת על ידי סמית', מגיע לחווה של קמוקו ומוצא אתה נטושה ושרופה. במקום אחד הוא מגלה פרחים והוא חושד שמתחתם יש קבר.
סמית' מבקש מקולי לחסל את מקרידי. קולי עוקב אחריו, ומנסה להתנגש בו אך לא מצליח.
לבסוף נפגשים כולם במסעדה הקטנה של המקום, קולי מתחיל להתעמת עם מקרידי בידיעה שלא יהיה קשה להתמודד עם אדם בעל יד מתפקדת אחת, אבל מקרידי מכניע אותו בקלות.
הוטרינר (וולטר ברנן) מנסה לשכנע את מקרידי לעזוב את המקום, כי חרד לגורלו. מקרידי שולח מברק למשטרה בעיר הקרובה, אך איש הטלגרף הייסטנגס (ראסל קולינס), גם הוא ירא מסמית', ולא שולח אותו. מקרידי מגלה לפיט כי נפצע קשה בקרבות באיטליה, וידו נשארה משותקת. בנו של קמוקו הציל אותו אך נהרג. הבן קיבל מדליה ומקרידי הגיע לצוק השחור כדי לתת את המדליה לקמוקו. מקרידי לומד מהאנשים כי קמוקו חכר את החווה מסמית' שוויתר עליה כי לא היו בה מים. קמוקו חפר עמוק ומצא מים, סמית' כעס על כך ולאחר ההתקפה היפנית על פרל הארבור הוא הגיע עם אנשיו והרג את קמוקו.
סמית' מחליט לחסל בעצמו את מקרידי. בהוראתו מסיעה אותו ליז מחוץ לצוק השחור לנקודה בה הוא מחכה להם. הוא הורג בתחילה את ליז כדי שלא תעיד נגדו ולאחר מכן הוא מתקרב למקרידי כדי לחסל אותו. מקרידי ממלא בקבוק בבנזין מהג'יפ, זורק על סמית' ומצית אותו למוות.
מקרידי חוזר לצוק השחור ורואה שהמשטרה הוזעקה למקום ועצרה את השותפים לרצח קמוקו. משימתו הושלמה והוא עולה לרכבת ועוזב את הצוק השחור.
צוות השחקנים

| שם השחקן/ית | שם הדמות | הערות |
| --- | --- | --- |
| ספנסר טרייסי | ג'ון מקרידי |  |
| רוברט ראיין | דינו סמית' |  |
| ארנסט בורגנין | קולי טרימבל |  |
| לי מרווין | הקטור |  |
| דין ג'אגר | טים הורן | שריף |
| וולטר ברנן | דוק. | וטרינר |
| ג'ון אריקסון | פיט |  |
| אן פרנסיס | ליז |  |
| ראסל קולינס | הייסטינגס |  |
פרסים > זכיות

ספנסר טרייסי זכה בפרס השחקן הטוב ביותר בפסטיבל הקולנוע בקאן.
פרסים > מועמדויות

פרס דקל הזהב – ג'ון סטרג'ס
פרס אוסקר לשחקן הטוב ביותר – ספנסר טרייסי
פרס אוסקר לבמאי הטוב ביותר – ג'ון סטרג'ס
פרס אוסקר לתסריט המעובד הטוב ביותר – מילארד קאופמן
פרס באפט"א לסרט הזר הטוב ביותר
פרס גילדת הבמאים של אמריקה – ג'ון סטרג'ס
פרס גילדת הכותבים של אמריקה – ג'ון סארג'ס
ארץ המוצים

בית ישן בחבל המוצים
ארץ המוצים, "חבל המוצים" המכונה גם ארץ האבן (ברומנית: Țara Moților) היא חבל אתנו-גאוגרפי בהרי הקרפטים המערביים ברומניה. החבל הררי וכולל את האגן העליון של הקריש הלבן ואריאש. תושבי המקום מכונים מוצים או צוׂפּים.
התושבים המקומיים, המוצים, נבדלים במידת מה בהופעתם ממרבית האוכלוסייה שסביבם, בהיות רבים מהם בהירים יותר ובעלי שיער בלונדיני.
המוצים טוענים ששמם נגזר מכך שעוד מימי קדם נהגו הגברים המוצים לקשור את שערם בצורת ציצה הפונה אל ימין ראשם, אל מאחורי האוזן. המילה ציצה ברומנית היא moț (מוץ) ובגרמנית Zopf (צופ) מכאן הכינוי הנוסף. לפי המסורת של המוצים מוצאם מהדאקים והחיילים הרומאים.
המוצים עוסקים בעיקר בשני ענפים, תעשיית העץ ועבודה במכרות. מסביב לאזור המיושב על ידי המוצים חיים המוקאנים, שדומים מאוד למוצים, אך נבדלים מהם בצורת הבנייה של בתיהם ובעיסוקם, גידול בקר וצאן. המילה "מוקאן" ברומנית משמשת לתיאור רועים הרריים, לא רק בקרפטים המערביים. למילה יש משמעות נוספת: אדם גס רוח, איש פשוט וחסר נימוסים.
הערות שוליים

↑  מוצרי העץ הנמכרים על ידי המוצים מחוץ לארצם הם בעיקר טבעות עץ, דליים בעלי מדפנות עץ מחוברים בחישוקים ופחם עץ
| --- | --- |
בקרת זהויות :  NKC: ge131041
בוגיסלב התשיעי, דוכס פומרניה

בוגיסלב התשיעי, דוכס פומרניה (בגרמנית: Bogislaw IX, בפולנית:  Bogusław IX‏; 1407/1410 – 7 בדצמבר 1446), היה דוכס פומרניה בפומרניה-שטולפ, ומקום מגוריו היה סטארגרד. בן דודו הראשון אריק מפומרניה ניסה לשווא להכיר בו כיורש שלו באיחוד קאלמאר.
ביוגרפיה

בוגיסלב היה בנם של בוגיסלב השמיני, דוכס פומרניה וסופיה מהולשטיין. לאחר מותו של בוגיסלב השמיני ב-1418, הדוכסית סופיה שימשה כעוצרת הממשלה עבור בוגיסלב התשיעי הצעיר עד 1425 בערך.
הדוכס הצעיר ואמו היו מודאגים בתחילה בסכסוך דיוקסיית קמין שהחל תחת בוגיסלב השמיני. בהקשר זה, שניהם נודו, ובשנת 1434 הטיל הקיסר זיגיסמונד נידוי אימפריאלי על שניהם. הסכסוך הוסדר בתיווכו של קרוב משפחתה החזק, אריק מפומרניה, שהוכתר למלך איחוד קאלמאר ב-1397. אריק תיווך בחוזה שבו הוסדרה בחירת הבישופים בדיוקסיית קמין עם זכות אישור לדוכסי פומרניה. במקביל, הותירה הדיוקסיה את טענותיה לחופשיות אימפריאלית להתמוסס בשקט. הבישוף זיגפריד השני פון בוך, שהיה קודם לכן הקנצלר של  אריק, פעל עבור מחוז קמין.
בתקופת שלטונו של בוגיסלב ב-1432/1438 היה גם איום מצד ההוסיטים והופעת כופרים ולדנסים. במהלך המלחמה הפולנית-טבטונית (1431–1435), התנגד בוגיסלב לאבירים הטבטונים ותמך בממלכת פולין. מאוחר יותר הוא היה מעורב במאבקים הקשורים לבישופים של פומרניה.
המלך אריק ניסה להכתיר את בן דודו הדוכס בוגיסלב התשיעי כיורשו בממלכות הנורדיות. הוא העביר אליו כמה טירות, את האי פון וכנראה גם את האי זילנד. אולם ב-1436, המועצה הקיסרית הדנית סירבה לאשר את הירושה הזו, ובמקום זאת קראה לכריסטופר מבוואריה למדינה ב-1438. כאשר המועצה האימפריאלית אפילו הדיחה את המלך אריק ב-1439 ובחרה בכריסטופר למלך ב-1440, נמוגו סיכוייו של בוגיסלב לכס המלכות.
ב-7 בדצמבר 1446 מת בוגיסלב התשיעי לאחר מחלה ממושכת ונקבר במנזר מרינקרון, ובן דודו הראשון, אריק הראשון ירש את נחלותיו.
משפחתו

ב-24 ביוני 1432, בפוזנן, הוא התחתן עם מריה ממזוביה, בתם של סימוביט הרביעי, דוכס מזוביה ואלכסנדרה מליטא. היו להם בנות, סופיה, שנישאה לאריק השני, דוכס פומרניה, ואלכסנדרה, ולפחות אחת בשם לא ידוע.
אריה בן נאים

| --- | --- |
אין תמונה חופשית
 לידה:  11 ביולי 1934 (בן 90) ירושלים, פלשתינה (א"י) 
 ענף מדעי:  כימיה פיזיקלית 
 מקום לימודים:  האוניברסיטה העברית בירושלים 
 מנחה לדוקטורט:  גבריאל שטיין 
 מוסדות:  האוניברסיטה העברית בירושלים 
 תלמידי דוקטורט:  רשף טנא 
 
אריה בן נאים (נולד ב-11 ביולי 1934) הוא פרופסור אמריטוס במחלקה לכימיה פיזיקלית באוניברסיטה העברית בירושלים, מבכירי החוקרים בנושא מבנה המים ותרכובות נוזליות.
ביוגרפיה

בן נאים נולד וגדל בשכונת מקור ברוך בירושלים. אמו עלתה מטורקיה ואביו ממשפחה ירושלמית ותיקה. בין השנים 1953 ל-1956 שירת בחיל האוויר כטייס תובלה.
לתחום הכימיה הפיזיקלית הגיע בזכות אבנר טריינין, שהיה המורה שלו בתיכון ובאוניברסיטה. בשנת 1957 החל ללמוד כימיה באוניברסיטה העברית, בשנת 1961 סיים תואר שני ובשנת 1964 סיים את הדוקטורט בכימיה, תחת הנחייתם של פרופ גבריאל שטיין ושלום בר.
הוא עוסק בשימוש בתורת האינפורמציה על מנת לקדם את ההבנה של פיזיקה סטטיסטית ותרמודינמיקה.
הוא נשוי בשנית לרובי באטאק, אזרחית פיליפינית אשר התגיירה. סיפור נשואיהם והקשיים שנתקלה בקבלת אזרחות היוו בסיס לכתבת תחקיר במוסף הארץ.
מספריו

Water and Aqueous Solutions, Introduction to a Molecular Theory, Plenum Press, NY (1974).
Hydrophobic Interactions, Plenum Press, New York (1980).
Solvation Thermodynamics, Plenum Press, NY (1987).
Statistical Thermodynamics for Chemists and Biochemists, Plenum Press, (1992).
Cooperativity and Regulation in Biochemical Systems, Kluwer /Plenum Publications, NY (2001).
Molecular Theory of Solutions, Oxford University Press, Oxford, (2006).
Entropy-Demystified, the Second Law of Thermodynamics Reduced to Plain Common Sense, World Scientific, Singapore (2007).
A Farewell to Entropy. Statistical Thermodynamics Based on Information, World Scientific, Singapore (2008).
Molecular Theory of Water and Aqueous Solutions, Part I: Understanding Water. World Scientific, Singapore (2009).
Discover Entropy and the Second Law, World Scientific, Singapore (2010).
Alice’s Adventures in Water-land with Roberta Ben-Naim, to be published World Scientific, Singapore (2010)
אמה קובורן

אמה קובורן (באנגלית: Emma Coburn; נולדה ב-19 באוקטובר 1990) היא אתלטית אמריקאית. אלופת העולם (לונדון 2017), בעלת מדליית ארד אולימפית (ריו דה ז'ניירו 2016), 6 פעמים אלופת ארצות הברית (2011, 2012, 2014 - 2017), שיאנית אמריקה לשעבר בריצת 3000 מטר מכשולים.
ביוגרפיה

קובורן נולדה וגדלה בבולדר, קולורדו.
ביוגרפיה > 2011

באליפות העולם שנערכה בטגו קוריאה הדרומית באוגוסט 2011 סיימה במקום עשירי בריצת 3000 מטר מכשולים בתוצאה של 9:51.40 דקות.
ביוגרפיה > 2012

באולימפיאדת לונדון (2012) סיימה במקום שמיני בריצת 3000 מטר מכשולים בתוצאה של 9:23.54 דקות.
ביוגרפיה > 2015

באליפות העולם שנערכה בבייג'ינג באוגוסט 2015 סיימה במקום חמישי בריצת 3000 מטר מכשולים בתוצאה של 9:21.78 דקות.
ביוגרפיה > 2016

באולימפיאדת ריו דה ז'ניירו (2016) זכתה קובורן במדליית ארד בריצת 3000 מטר מכשולים בתוצאה של 9:07.63 דקות, אחרי רות ג'בט מבחריין (8:59.75 דקות) והיווין ג'פקמוי מקניה (9:07.12 דקות).
ביוגרפיה > 2017 > אלופת העולם

באליפות העולם שנערכה בלונדון באוגוסט 2017 זכה קובורן במדליית זהב בריצת 3000 מטר בשיא אמריקה ובשיא אליפות חדש של 9:02.58 דקות, לפני בת ארצה קורטני פרריכס (9:03.77 דקות) והיווין ג'פקמוי (9:04.03 דקות).
שיאים אישיים > אצטדיון

ריצת 1500 מטר: 4:03.82 דקות (2020)
ריצת מייל: 	4:31.08 דקות (2018)
ריצת 3000 מטר: 8:48.60 דקות (2017)
ריצת 2000 מטר מכשולים: 6:44.42 דקות (2008)
ריצת 3000 מטר מכשולים: 9:02.35 דקות (2019)
שיאים אישיים > אולם

ריצת 1500 מטר: 4:12.31 דקות (2013)
ריצת מייל: 4:29.86 דקות (2013)
ריצת 2000 מטר מכשולים: 5:41.11 דקות (2015)
ריצת 3000 מטר מכשולים: 9:17.46 דקות (2011)
ראו גם

מדיה וקבצים בנושא  בוויקישיתוף
בולסלאב השני, דוכס בוהמיה

בולסלאב השני האדוק (בצ'כית: Boleslav II. Pobožný, בפולנית: Bolesław II. Pobożny; בערך 940 – 7 בפברואר 999), בן לשושלת פשמישל, היה דוכס בוהמיה משנת 972 ועד מותו.
ביוגרפיה

בולסלאב היה בנו הבכור של הדוכס בולסלאב הראשון האכזר ואחיו של שלושת ילדיו הנוספים של אביו ששרדו לבגרות: סטרצ'קוואס, דוברבקה (אשתו של הדוכס מיישקו הראשון מפולין) ומלאדה. ייתכן שאימו הייתה ביגוטה, דמות מסתורית המוכרת רק ממטבעותיה. לפי כמה היסטוריונים, היא הייתה אשתו של בולסלאב הראשון.
בולסלאב השני השתלט על דוכסות בוהמיה בתור kníže (תואר שעשוי להיות מתורגם כדוכס או נסיך) עם מות אביו ב-972. כמו אביו, בולסלאב השני הסתכסך בתחילה עם המלכים האוטוניים של גרמניה. בשנת 974, הוא והדוכס מיישקו הראשון מפולין תמכו בהיינריך השני, דוכס בוואריה המורד במלחמת האזרחים שלו נגד שלטונו של הקיסר אוטו השני. בשנת 976 הובס היינריך וברח לחצר בולסלאב במצודת פראג, ולאחר מכן כוחותיו של אוטו פעלו בארצות הבוהמיות. לבסוף בשנת 978, בולסלאוס נשבע אמונים חגיגית לקיסר בחגיגות הפסחא בקוודלינבורג.
מאידך, היחסים עם פולין הידרדרו משנת 980 לערך ואילך. כאשר מת הקיסר אוטו השני בשנת 983 והוחלף על ידי בנו הקטין אוטו השלישי, הברית הבוהמית עם פולין בוטלה, כיוון שבולסלאב התחבר שוב עם הדוכס הבווארי המתקומם היינריך, בעוד מיישקו הראשון עמד לצדו של המלך הצעיר. יתרה מזאת, כאשר כבש בולסלאב את מרקיזות מייסן, הסקסונית הוא סיכל את תוכניותיו של בנו של מיישקו, בולסלאב, שנישא לבתו של המרקיז ריקדג. ב-987 נאלץ בולסלאב לפרוש ממייסן, ומ-990 לערך, הוא עורר סכסוך ממושך עם פולין סביב אדמות שלזיה ופולין קטן (מלחמת פולין-בוהמיה). בשנת 992 הוא פנה למלך אוטו השלישי והשתתף במערכה לא מוצלחת נגד שבטי לוטיצ'י בעקבות המרד הסלאבי הגדול ב-983.
ביוגרפיה > איחוד ארצות בוהמיה

תקופת שלטונו של בולסלאב בולטת בעיקר בשל ייסוד דיוקסיית פראג בשנת 973, אשר זיכתה אותו בכינוי "האדוק" מאת הכרוניקן מימי הביניים קוסמס מפראג. אף על פי כן, הדיוקסיה הבוהמית הושמה באותה תקופה בתחום השיפוט של הארכיבישוף של מיינץ, והקיסר אוטו השני אכף את מינויו של הנזיר הסקסוני ת'יטמר (ד'טמר) לבישוף הראשון.
בינתיים, המאבק עם שושלת סלבניק היריבה התלקח שוב משנת 981 ואילך, כאשר הנסיך סובסלאב משושלת סלבניק החל לכרות בריתות עם הפולנים והסקסונים. עם מותו של הבישוף דטמר ב-982, מונה אחיו של סובסלאב אדלברט (שנודע מאוחר יותר בשם אדלברט הקדוש מפראג) ליורשו עד שנטש את תפקידו על מנת לצאת לשליחות מיסיונרית אצל הפרוסים הישנים ב-994. ב-28 בספטמבר 995, כוחותיו של בולסלאוס וקונפדרציית שבט ורשובצ'י הסתערו על טירת ליביצ'ה בדרום בוהמיה וטבחו בבני שושלת סלבניק שנמצאו שם. הניצחון האכזרי של בולסלאב הבטיח את האחדות של בוהמיה תחת שליט יחיד.
משפחתו

ייתכן שאשתו הראשונה של בולסלאב אדיבה הייתה בתו של המלך האנגלי אדוארד הזקן (הבת המוכרת להיסטוריונים אנגלים בשם "Ælfgifu" שנישאה לנסיך "ליד האלפים"), אם כי העדויות לכך חלשות. אשתו השנייה הייתה אמה ממלניק. זה בטוח שבנו הבכור של בולסלאב נולד מאשתו אדיבה, אבל אי אפשר לקבוע בוודאות את אמם של האחרים:
בולסלאב השלישי (בסביבות 965–1037), בנו הבכור ויורשו
ואצלב, מת כתינוק
יארומיר (בערך 975–1035), הפך לדוכס בוהמיה בשנת 1003
אולדז'יץ' (בסביבות 975–1034), הפך לדוכס בוהמיה ב-1012.
זמן קצר לאחר מות אביו, נכנס בולסלאב השלישי לסכסוך עם אחיו והודח ב-1002. המאבקים הפנימיים של שושלת פשמישל זעזעו את הדוכסות הבוהמית עד שמאמציו של הדוכס אולדז'יץ' ייצבו את המדינה.
אדמות בוהמיות בתקופת שלטונם של בולסלאב הראשון ובולסלאב השני
אדלברט הקדוש מפראג מתחנן בפני בולסלאב השני לשחרור עבדים נוצרים, דלת קתדרלת גניזנו
באד גויזרן שבהאלשטטרזה

| --- | --- |
סמל באד גויזרן שבהאלשטטרזהסמל באד גויזרן שבהאלשטטרזה

 מדינה:  אוסטריה אוסטריה
 מדינה:  אוסטריה עילית אוסטריה עילית
 מחוז:  גמונדן
 שפה רשמית:  גרמנית 
 שטח:  112.5 קמ"ר
 גובה:  500 מטרים
 אוכלוסייה:  ‏
  ‑ בכפר:  7,450 (1 בינואר 2018)
 קואורדינטות:  47°38′30″N 13°37′00″E﻿ / ﻿47.641666666667°N 13.616666666667°E﻿ / 47.641666666667; 13.616666666667 
 אזור זמן:  UTC+1
 https://www.bad-goisern.ooe.gv.at/
  מפת מיקום  מפה מפורטת   (למפת אוסטריה מוגדלת) וינה זלצבורג גראץ אינסברוק לינץ קלגנפורט שווייץ לכ. גרמניה צ'כיה סלוב. איטליה סלובניה הונגריהבאד גויזרן שבהאלשטטרזה(למפת אוסטריה רגילה) וינה זלצבורג גראץ אינסברוק לינץ קלגנפורט שווייץ ל גרמניה צ'כיה ס. איטליה סלובניה הונ.באד גויזרן שבהאלשטטרזה(למפת אוסטריה עילית רגילה) לינץ ולס שטייר בראונאו באד אישל גמונדן גרמניה צ'כיה אוסטריה תחתית  שטיריה זלצבורגבאד גויזרן שבהאלשטטרזה(למפת אוסטריה עילית מוגדלת) לינץ ולס שטייר בראונאו באד אישל גמונדן גרמניה צ'כיה אוסטריה תחתית  שטיריה זלצבורגבאד גויזרן שבהאלשטטרזה  he tabBackground:;tabBorder:#aaa;defaultTab:0;
 
באד גויזרן שבהאלשטטרזה (בבווארית: Bad Goisern am Hallstättersee) היא עיירה במחוז גמונדן שבמדינת אוסטריה עילית באוסטריה.
העיירה היא חלק מאזור הנופש זאלצקמרגוט. במפקד האוכלוסין של 2005 התגוררו בבאד גויזרן שבהאלשטטרזה כ-7,578 תושבים.
היסטוריה

באד גויזרן שבהאלשטטרזה הוזכרה לראשונה במאה ה-13 בשם "גביזהאם" (Gebisham). בשנת 1931 הפכה גויזרן לעיירת ספא ובשנת 1952 הפכה לעיירת שוק. מאז 1955 קוראים לגויזרן "באד גויזרן" (באד פירושה אמבטיה בבווארית וזהו תואר שניתן על ידי הממשלה לעיירות מרפא או ספא). פיתוח מפורסם שפורסם בעיירה הוא "נעל גויזרן" (Goiserer Schuh), סוג נעל להליכה באזור הררי.
אוכלוסייה

| שנה | אוכלוסייה |
| --- | --- |
1869: 3,961
1951: 6,183
2001: 7,609
2016: 7,478
בני עיירה ידועים

ירג היידר
אורסולה האובנר
באד גאסטיין

| --- | --- |
סמל באד גאסטייןסמל באד גאסטיין
באד גאסטיין בלילה
באד גאסטיין בלילה
 מדינה:  אוסטריה אוסטריה
 מדינה:  זלצבורג זלצבורג
 מחוז:  סנקט יוהאן אים פונגאו
 שטח:  170.60 קמ"ר
 גובה:  1,002 מטרים
 אוכלוסייה:  ‏
  ‑ בעיירה:  3,980 (1 בינואר 2018)
 קואורדינטות:  47°06′00″N 13°01′00″E﻿ / ﻿47.1°N 13.0166666666667°E﻿ / 47.1; 13.0166666666667
 אזור זמן:  UTC+1
 http://www.bad-gastein.at
  מפת מיקום  מפה מפורטת   (למפת אוסטריה מוגדלת) וינה זלצבורג גראץ אינסברוק לינץ קלגנפורט שווייץ לכ. גרמניה צ'כיה סלוב. איטליה סלובניה הונגריהבאד גאסטיין(למפת אוסטריה רגילה) וינה זלצבורג גראץ אינסברוק לינץ קלגנפורט שווייץ ל גרמניה צ'כיה ס. איטליה סלובניה הונ.באד גאסטיין(למפת מדינת זלצבורג רגילה) זלצבורג האליין זלפלדן סנקט יוהאן גרמניה אוסטריה עילית שטיריה קרינתיה טירול אי. טירולבאד גאסטיין(למפת מדינת זלצבורג מוגדלת) זלצבורג האליין זלפלדן סנקט יוהאן גרמניה אוסטריה עילית שטיריה קרינתיה טירול אי. טירולבאד גאסטיין  he tabBackground:;tabBorder:#aaa;defaultTab:0;
באד גאסטיין (בגרמנית: Bad Gastein) היא עיירת נופש עתיקה במדינה הפדרלית האוסטרית זלצבורג, במרחק של כ-90 ק"מ מהעיר זלצבורג. העיירה שוכנת למרגלות הרי הוהה טאורן, ליד הר שְטוּבְּנֶרקוֹגֶל. העיירה היא מקום תיירות אטרקטיבי ביותר.
היסטוריה

לאחר השואה פעל בעיירה מחנה עקורים בו התגוררו מעל 2,000 ניצולי שואה במשך מספר שנים. הם התגוררו בבתי מלון ובבתים פרטיים בעיירה, אותם הפקיע צבא ארצות הברית לתקופה של מספר שנים. המחנה פורק לאחר שניצולי השואה עזבו ליעדי הגירה שונים, בעיקר למדינות שונות באירופה, לארצות הברית ולארץ ישראל.
גורמי המשיכה לעיירה

העיירה נחשבת לעיירה איכותית ביותר בין מכיוון שיש בה אתר סקי נרחב, שמונה עשר מעיינות מים חמים בחום של כ-48 מעלות צלזיוס, קרבה לאלפים האוסטרים, קרבה לעמק המרפא גשטיין, מפלי קרימל ששוכנים במרחק של כ-60 ק"מ, הבארים המרובים והקזינו.
הערות שוליים

↑  על מחנה העקורים שפעל בבאד גאסטיין, באתר יד ושם
| --- | --- |
בקרת זהויות :  NLI: 987007555067905171  BnF: cb12285611z (data)  GND: 4086227-6  LCCN: n80098209  LNB: 000322832  NARA: 10037938  NKC: ge604920  VIAF: 133690512   WorldCat (עם VIAF): 133690512 
ערך זה הוא קצרמרבנושא יישובים באוסטריה. אתם מוזמנים לתרום לוויקיפדיה ו.
אריק קנלר

| --- | --- |

קנלר ב-2010
 לידה:  30 באוגוסט 1961 (בן 63) 
 מדינה:  ישראל
 מקצוע:  סוכן אומנים
 בן או בת זוג:  טלי יעקבי קנלר 
 
אריק קנלר (נולד ב-30 באוגוסט 1961) הוא סוכן אומנים ישראלי, המתמחה בייצוג כותבים - סופרים, תסריטאים ומחזאים.
הפיק מספר הצגות – בהן "המובן מאליו" של אל-דרור וכן אלבומים מוזיקליים, בהם "זרעי קיץ" של מאיר אריאל.
קנלר מנגן בכינור באופן מקצועי. הוא ניגן עם מספר אמנים, בין השאר בהקלטת האלבום "נאהב עד שנמות" של אריק סיני (2003) ובמופעים של אסף אמדורסקי ולזכרו של מאיר אריאל.
ב-2004 הגיש קנלר בערוץ 8 את הסדרה "החולה המדומה". הוא שיחק בתפקידי משנה במספר סרטים ותוכניות טלוויזיה, בהן "עלילות דוד" (דוד אופק ויוסי מדמוני) ורמזור, בעיקר בתפקיד סוכן שחקנים.
דמותו של קנלר בסיפור "הקייטנה של קנלר" מתוך ספר בעל אותו שם של אתגר קרת (1998) מבוססת על אריק קנלר, סוכנו של אתגר קרת.
סוכנות האמנים "קנלר יצוג אמנים", שאותה ייסד קנלר בשנת 1996, מייצגת בין השאר את אתגר קרת, שירה גפן, עוזי וייל, יוסף אל-דרור, דורית רביניאן, דוד אופק, יוסי מדמוני ויוסף סידר. קנלר הוא מראשוני סוכני הכותבים בארץ, ומשרדו מתרכז בכותבים, אך מייצג גם שחקנים, במאים ועורכי וידאו. ב-11 במאי 2021 פורסם שהסוכנות חתמה על הסכם זכות סירוב ראשונה (אנ') עם סוכנות הבידור האמריקאית "אנונימוס קונטנט" שמושבה בלוס אנג'לס. לפי ההסכם, החברה האמריקאית תקבל זכות ראשונים על הפקות קולנוע וטלוויזיה מקוריות שתיזום הסוכנות של קנלר.
ב-1 בינואר 2020, קנלר שיחק את דמותו של יוסי סטרדיווריוס בסדרה של כאן חינוכית ילדי בית העץ.
הערות שוליים

1 2  Wiseman, Andreas (May 11, 2021). Anonymous Content Inks First Look Deal With Israel’s Kneller Agency; Clients Include ‘Shtisel’, ‘False Flag’, ‘Our Boys’ & ‘Euphoria’ Creators. Deadline Hollywood. Retrieved May 11, 2021